Publication: Magyar Közlöny
Issue: MK-2008-118 (Year: 2008, Number: 118)
Era: 2004-2010
Section: A növényvédelmi tevékenységre vonatkozó 156/2002. (VII. 11.) Kormány rendelet határozza
Paragraph Index: 6442

2. vizsgarész A hozzárendelt szakmai követelménymodul azonosítója és megnevezése: 1212-06 Fodrász feladatai A hozzárendelt 1. vizsgafeladat: Férfi szakág Klasszikus hajvágás, szárítás I. számú modell A hajhossz a fejtetőn min. 8 cm hosszú, a tarkó, fül körül min. 1 cm legyen. Készítendő választékkal vagy választék nélküli klasszikus hajvágás, szárítás. A kiindulási „0” pont meghatározása után a fül körül és a tarkórészen lévő haj vágása stuccolással történjen. A haj a fülre a fazonvágás után nem lóghat, éles tiszta fazon vágása kötelező. Oldalfazon 2008/118. szám kiborotválása kötelező. A vízszintes kiindulási vonal „0” pont, csak kontúr nélkül borotválható ki. A fejtetőt és az oldalhajakat borotvával át kell vékonyítani úgy, hogy a klasszikus frizura szárítása, fésülése kialakítható legyen, hullám- és tincsmentesen. Hajvágógép és ritkító olló, valamint tapperolló nem használható. A vizsga folyamán min. 1 cm haj vágása kötelező a fejtetőn lévő hajhosszból is. A hozzárendelt jellemző vizsgatevékenység: gyakorlati Időtartama: 60 perc A hozzárendelt 2. vizsgafeladat: Férfi divatos hajvágás, szárítás II. modell A hajhossz a fejtetőn min. 8 cm hosszú, a tarkó és fül körül min. 1 cm legyen. A haj vágása az aktuális divat szerint úgy történjen, hogy a technológiában, formában bizonyítsa jártasságát, divatos jelleg alakuljon ki. Az új forma és eltérő frizura vágása során az egész fej területén hajvágást kell végezni, min. 2 cm-es mértékben. Mindennemű hajvágóeszköz megengedett: nyeső, borotva, ritkítóolló, hajvágógép stb. A hozzárendelt jellemző vizsgatevékenység: gyakorlati Időtartama: 45 perc A hozzárendelt 3. vizsgafeladat: Női szakág Női alap hajvágás, szárítás I. sz. modell Az alap hajvágási művelet során legyen látható a fejterület tudatos és precíz felosztása. Az anatómiai pontok és a geometriai meghatározások segítségével alakítsa ki a vezető tincset, aminek segítségével meghatározza a haj hosszát, irányát és átmenetképzését. 4 cm hajvágás és új forma kialakítása kötelező! A hajszárítás mind eszközeiben, mind formájában kapcsolódjon a hajvágáshoz, emelje ki a hajvágási formákat. Az ún. alap hajvágási formák közül bármelyiket választhatja, a hajvágást a vizsgabizottság felválasztásokkal ellenőrzi. A haj puhítása nem megengedett, a frizura kialakítását csak tompa vágással lehet elkészíteni. A hozzárendelt jellemző vizsgatevékenység: gyakorlati Időtartama: 55 perc A hozzárendelt 4. vizsgafeladat: Hajfestés, melírozás egy technológiai folyamatban II. modell 5-ös színmélységnél sötétebb alapszín – tömegszín – nem festhető. A festés folyamán 2 színmélységet kell világosítani. Ettől csak akkor lehet eltérni, ha 70%-ig ősz a haj. Legalább 5 db fóliát kell elhelyezni, amely lehet fűzött-, lapmelír és a melírszíneknek, a tömegszínben 2 színmélység különbséget kell mutatniuk a kívánt célszínhez képest, az egy technológiai folyamatban elvégzett festés művelete során. Ha tő – után – festést végez a vizsgázó, a lenövésnek min. 1 cm-nek kell lenni. A hajtömeg nem lehet melírozott, többszínű. Ha első festést végez a vizsgázó, akkor a negatív allergiatesztet, bőrpróbát dokumentálnia kell. A hozzárendelt jellemző vizsgatevékenység: gyakorlati Időtartama: 35 + 30 perc 2008/118. szám A hozzárendelt 5. vizsgafeladat: Marcell vízhullám készítése egész gyakorlófejen (gyakorlófej+tartó) Marcell vízhullám egész gyakorlófejen úgy, hogy választék vagy választék nélkül, kapcsolódó és folyamatos hullámsor max. 2 ujjnyi, 4 cm szélességűek és arányosak legyenek. Csipesz, csat alkalmazható a folyamat közben, de az értékeléskor semmi nem lehet a hajban. Az értékelés vizesen történik. A hozzárendelt jellemző vizsgatevékenység: gyakorlati Időtartama: 20 perc A hozzárendelt 6. vizsgafeladat: Aktuális női divat hajvágás, szárítás II. sz. modell A fejterületeken alkalmazza a szükséges feltűzéseket, tegye láthatóvá és bizonyítsa be a hajvágás folyamán a tudatos és felépített hajvágási technikákat. Min. 4 cm hajvágás és új forma kialakítása kötelező. A hajvágás teljes eszköztárával precíz, balesetmentes munkát tudjon végezni, módszeresen és tudatosan alkalmazza a hajvágás ellenőrzéseit. Munkájával az aktuális divatstílusjegyeket alkalmazza, bizonyítsa. A hajszárítás kapcsolódjon a hajvágás stílusához tegye kompletté a munkafolyamatot a tökéletes frizura érdekében. Tudja alkalmazni a száraz hajon a befejező hajvágási technológiákat. A hozzárendelt jellemző vizsgatevékenység: gyakorlati Időtartama: 55 perc A hozzárendelt 7. vizsgafeladat: Alkalmi hosszú hajviselet, konty III. modell Becsavart, megszárított vagy sima kiengedett hajból feltűzésekkel, olyan frizurát alakítson ki, ami összhangban van a vendége, modellje karakterével, megjelenésével. A modell alkalmi ruhaválasztása nincs meghatározva, de alkalmi kell, hogy legyen. Hordozza magán a mindenkori stílusjegyeket. A díszítéssel hangsúlyozza a frizura alkalmi jellegét. Csatok, hajtűk, gumik és kontybetétek alkalmazása megengedett. A hozzárendelt jellemző vizsgatevékenység: gyakorlati Időtartama: 30 perc A hajfestés melírozás hatóideje alatt a marcell vízhullám elkészíthető A vizsgarészben az egyes feladatok aránya:

Source: https://magyarkozlony.hu/hivatalos-lapok/6726bbaeaa5ff9cfe81f014716e553c881a67bb2/dokumentumok/84a6eb3693d528c2522e5310351204467dc1f957/letoltes